চিরঞ্জীবী-রামচরনের ছবি সুপার ফ্লপ

দক্ষিণী ছবির ধারাবাহিক সাফল্যের পাশাপাশি অন্য চিত্রও দেখা যাচ্ছে। তেলেগু মেগাস্টার চিরঞ্জিবী ও তাঁর পুত্র রামচরন অভিনীত বহুল আলোচিত ছবি ‘আচার্য’ বক্স অফিসে মুখ থুবড়ে পড়েছে। কোরাতলা শিবা পরিচালিত ছবিটি গত ২৯ এপ্রিল মুক্তি পেয়েছিল। কিন্তু ছবিটির প্রযোজককে গুনতে হয়েছে মোটা অংকের লোকসান। অন্যান্য দক্ষিণী ছবি বক্স অফিসে দারুণ সফল হলেও ‘আচার্য’ একেবারেই ব্যবসা করতে পারিনি। অথচ ছবি মুক্তির আগে প্রচারের আলোয় এসে যথেষ্ট আশা জাগিয়েছিল। ছবিটির মোট বাজেট ছিল ১৪০ কোটি টাকা। অথচ বক্সঅফিসে ছবিটির মোট আয় করেছে ৭৬ কোটি টাকা। অর্থাৎ লোকসানের পরিমাণ প্রায় ৬৪ কোটি টাকা। সূত্রের খবর ছবিতে তেলেগু মেগাস্টার চিরঞ্জীবী অভিনয় করার জন্য পারিশ্রমিক নিয়েছেন ৫০ কোটি টাকা। পুত্র রামচরণ নিয়েছিলেন ১০ কোটি টাকা। পরিচালক হিসেবে কোরাতলা শিবা রাষ্ট্র প্রতিষ্ঠিত। তার পরিচালিত বিগত ৫টি ছবি ব্যবসায়িক ভাবে যথেষ্ট সফল হয়েছিল। কিন্তু ‘আচার্য’ ছবিটি যথেষ্ট লোকসানের মুখে পড়েছে। এই ছবিতে আরও যারা অভিনয় করেছেন তারা হলেন বলিউডের সনু সুদ, টলিউডের যীশু সেনগুপ্ত প্রমূখ।